CELEX: 31987R0412
Language: el
Date: 1987-02-09 00:00:00
Title: Κανονισμός (ΕΟΚ) αριθ. 412/87 του Συμβουλίου της 9ης Φεβρουαρίου 1987 για την κατανομή των ποσοτήτων σιτηρών οι οποίες προβλέπονται στα πλαίσια της σύμβασης για επισιτιστική βοήθεια, για την περίοδο από 1ης Ιουλίου 1986 έως 30 Ιουνίου 1989

Avis juridique important

|

31987R0412

Κανονισμός (ΕΟΚ) αριθ. 412/87 του Συμβουλίου της 9ης Φεβρουαρίου 1987 για την κατανομή των ποσοτήτων σιτηρών οι οποίες προβλέπονται στα πλαίσια της σύμβασης για επισιτιστική βοήθεια, για την περίοδο από 1ης Ιουλίου 1986 έως 30 Ιουνίου 1989  

Επίσημη Εφημερίδα αριθ. L 042 της 12/02/1987 σ. 0011 - 0011

***** ΚΑΝΟΝΙΣΜΟΣ (ΕΟΚ) αριθ. 412/87 ΤΟΥ ΣΥΜΒΟΥΛΙΟΥ  της 9ης Φεβρουαρίου 1987  για την κατανομή των ποσοτήτων σιτηρών οι οποίες προβλέπονται στα πλαίσια της σύμβασης για επισιτιστική βοήθεια, για την περίοδο από 1ης Ιουλίου 1986 έως 30 Ιουνίου 1989  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3972/86 του Συμβουλίου της 22ας Δεκεμβρίου 1986 για την πολιτική και την διαχείριση της επισιτιστικής βοήθειας (1),και ιδίως το άρθρο 4 παράγραφος 1 πρώτη και δεύτερη περίπτωση και το άρθρο 4 παράγραφος 2,  την πρόταση της Επιτροπής,  τη γνώμη του Ευρωπαϊκού Κοινοβουλίου (2),  Εκτιμώντας:  ότι το άρθρο 4 του κανονισμού (ΕΟΚ) αριθ. 3972/86 προβλέπει ότι το Συμβούλιο κατανέμει, σε εθνικές και κοινοτικές ενέργειες, τις ενισχύσεις σε σιτηρά που προβλέπονται στα πλαίσια της σύμβασης για την επισιτιστική βοήθεια· ότι, επιπλέον, το Συμβούλιο κατανέμει ανάμεσα στα κράτη μέλη τις εν λόγω εθνικές ενέργειες·  ότι η ποσότητα 1 670 000 τόνων σιτηρών, που αποτελεί την ελάχιστη ετήσια συμμετοχή που έχει αναλάβει η Κοινότητα και τα κράτη μέλη της στα πλαίσια της σύμβασης για την επισιτιστική βοήθεια, μπορεί να κατανεμηθεί, για την περίοδο από 1ης Ιουλίου 1986 έως 30 Ιουνίου 1989, σε ποσοστά 55,5 % για κοινοτικές ενέργειες και 44,5 % για εθνικές ενέργειες αντιστοίχως· ότι, επιπλέον, η κατανομή αυτής της τελευταίας ποσότητας ανάμεσα στα κράτη μέλη πρέπει να καθορισθεί γι' αυτήν την ίδια περίοδο,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ποσότητα των 1 670 000 τόνων σε σιτηρά, που αποτελεί την ελάχιστη ετήσια συμμετοχή την οποία έχουν αναλάβει να χορηγούν η Κοινότητα και τα κράτη μέλη της στα πλαίσια της σύμβασης για επισιτιστική βοήθεια, για την περίοδο από 1ης Ιουλίου 1986 έως 30 Ιουνίου 1989, κατανέμεται ως εξής:  α) κοινοτικές ενέργειες: 927 700 τόνοι·  β) εθνικές ενέργειες: 742 300 τόνοι.  Άρθρο 2  Η ποσότητα που προβλέπεται στο άρθρο 1 στοιχείο β) για τις εθνικές ενέργειες κατανέμεται ως εξής ανάμεσα στα κράτη μέλη:  1.2 //  // (τόνοι)   // Βέλγιο   // 41 500   // Δανία   // 15 600   // Γερμανία   // 193 500   // Ελλάδα   // 10 000  // Ισπανία   // 20 000   // Γαλλία   // 200 000   // Ιρλανδία  // 4 000   // Ιταλία   // 95 000   // Λουξεμβούργο   // 1 400  // Κάτω Χώρες   // 50 000   // Πορτογαλία   // -   // Ηνωμένο Βασίλειο   // 110 700  Άρθρο 3  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 9 Φεβρουαρίου 1987.  Για το Συμβούλιο  Ο Πρόεδρος  P. DE KEERSMAEKER  (1) ΕΕ αριθ. L 310 της 30. 12. 1986, σ. 1.  (2) Γνώμη που διατυπώθηκε στις 23 Ιανουαρίου 1987 (δεν έχει ακόμα δημοσιευθεί στην Επίσημη Εφημερίδα).